Source: http://mkogy.jogtar.hu/jogszabaly?docid=A11H0037.OGY
Timestamp: 2018-05-25 07:15:49
Document Index: 3677338

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

37/2011. (VI. 15.) OGY határozat - 1.oldal - Törvények és országgyűlési határozatok
37/2011. (VI. 15.) OGY határozat
az Alkotmánybíróság tagjait jelölő eseti bizottság létrehozásáról szóló 52/2010. (VII. 14.) OGY határozat módosításáról
Időállapot: közlönyállapot (2011.VI.15.)
az Alkotmánybíróság tagjait jelölő eseti bizottság létrehozásáról szóló 52/2010. (VII. 14.) OGY határozat módosításáról *
1. Az Alkotmánybíróság tagjait jelölő eseti bizottság létrehozásáról szóló 52/2010. (VII. 14.) OGY határozat (a továbbiakban: határozat) címe helyébe a következő rendelkezés lép:
„az Alkotmánybíróság elnökét és tagjait jelölő eseti bizottság létrehozásáról”
2. A határozat 1. pontja helyébe a következő rendelkezés lép:
„1. Az Országgyűlés az Alkotmánybíróságról szóló 1989. évi XXXII. törvény (a továbbiakban: Abtv.) 6. §-ára figyelemmel az Alkotmánybíróság elnökének és tagjainak megválasztásához szükséges jelölés érdekében - a Házszabály 34. § (1) bekezdése, illetve 35. §-a alapján - eseti bizottságot hoz létre.”
3. A határozat 2. pontja helyébe a következő rendelkezés lép:
„2. A bizottság neve: Az Alkotmánybíróság elnökét és tagjait jelölő eseti bizottság (a továbbiakban: bizottság).”
4. A határozat 3. pontja helyébe a következő rendelkezés lép:
„3. A bizottság feladata: alkotmánybíró jelölése az Abtv. 4. § (1) bekezdésében meghatározott testületi létszám biztosítása érdekében, valamint az Alkotmánybíróság elnökének jelölése az Abtv. 6. §-a, valamint a Magyar Köztársaság Alkotmányáról szóló 1949. évi XX. törvénynek az Alaptörvénnyel összefüggő egyes átmeneti rendelkezések megalkotása érdekében szükséges módosításáról szóló 2011. évi LXI. törvény 5. §-a alapján.”
5. A határozat a következő 8a. ponttal egészül ki:
„8a. Az Alkotmánybíróság elnökének jelöltjévé az válik, aki legalább nyolc bizottsági tag „igen” szavazatát megkapta. A további eljárásra - az Abtv. 7. § és 8. § (1)-(2) bekezdése alapján - az Alkotmánybíróság tagjainak választására vonatkozó szabályokat kell alkalmazni.”
6. Ez a határozat a közzétételét követő napon lép hatályba, és 2012. január 2. napján hatályát veszti.
7. A határozat 3. pontjában a „,valamint a Magyar Köztársaság Alkotmányáról szóló 1949. évi XX. törvénynek az Alaptörvénnyel összefüggő egyes átmeneti rendelkezések megalkotása érdekében szükséges módosításáról szóló 2011. évi LXI. törvény 5. §-a” szövegrész 2012. január 1. napján hatályát veszti.
A határozatot az Országgyűlés a 2011. június 14-i ülésnapján fogadta el.